
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 248 


28 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της μορφής του Αριθμού Μητρώου, στο 
Εθνικό και Νομαρχιακό Μητρώο Φορέων Κοινωνι¬ 
κής Φροντίδας Ιδιωτικού Τομέα Μη Κερδοσκοπι¬ 
κού χαρακτήρα καθώς και στο Ειδικό Μητρώο Εθε¬ 


λοντικών μη Κυβερνητικών Οργανώσεων. 1 

Χρηματοδότηση Εθελοντικών μη Κυβερνητικών Οργα¬ 
νώσεων. 2 


ΑΠΟΦΑΣΕΙ Σ 

Αριθ.οικ. 19252 (1) 

Καθορισμός της μορφής του Αριθμού Μητρώου, στο 
Εθνικό και Νομαρχιακό Μητρώο Φορέων Κοινωνικής 
Φροντίδας Ιδιωτικού Τομέα Μη Κερδοσκοπικού χαρα¬ 
κτήρα καθώς και στο Ειδικό Μητρώο Εθελοντικών μη 
Κυβερνητικών Οργανώσεων 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 5 παρ. 3, 4,5 και 12του Ν. 
2646/98 (ΦΕΚ 236/Α/20.10.1998) «Ανάπτυξη του Εθνικού 
Συστήματος Κοινωνικής Φροντίδας και άλλες διατάξεις». 

2. Τις διατάξεις του άρθρου 1 του Ν. 2345/95 (ΦΕΚ 
213/τ.Α'/12.10.95). «Οργανωμένες Υπηρεσίες παροχής 
προστασίας από φορείς κοινωνικής πρόνοιας και άλλες 
διατάξεις». 

3. Την αριθ. Γ.Π. οικ. 9287 (ΦΕΚ1268/Β/1.10.2001) 
«Όροι, προϋπόθεσης, διαδικασία, ενιαία κριτήρια και λοι¬ 
πά στοιχεία που απαιτούνται προκειμένου να χορηγηθεί η 
Ειδική Πιστοποίηση σε Φορείς παροχής υπηρεσιών κοι¬ 
νωνικής φροντίδας του Ιδιωτικού Τομέα μη κερδοσκοπι¬ 
κού χαρακτήρα». 

4. Την αριθ.Π2 (γ). οικ. 2256 (ΦΕΚ963/Β/26.7.2001) 
«Εθνικό και Νομαρχιακό Μητρώο Φορέων Κοινωνικής 
Φροντίδας, Ιδιωτικού Τομέα, μη κερδοσκοπικού χαρακτή¬ 
ρα. Στοιχεία και διαδικασία Εγγραφής». 

5. Την αριθ.6459, (ΦΕΚ 14480/Β/31.10.2001) Απόφαση 
ανάθεσης αρμοδιοτήτων στους Υφυπουργούς Υγείας και 
Πρόνοιας. 


6. Το Π.Δ υπ’αριθ. 95/10.3.2000 «Οργανισμός Υπουρ¬ 
γείου Υγείας και Πρόνοιας», όπως τροποποιήθηκε και 
ισχύει. 

7. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Τον τρόπο ταξινόμησης των φορέων του ιδιωτικού το¬ 
μέα, μη κερδοσκοπικού χαρακτήρα, που παρέχουν υπη¬ 
ρεσίες Κοινωνικής Φροντίδας, στο Εθνικό και Νομα¬ 
ρχιακό Μητρώο Φορέων κοινωνικής φροντίδας του Ιδιω¬ 
τικού Τομέα μη κερδοσκοπικού χαρακτήρα όπως επίσης 
και των μη κυβερνητικών - εθελοντικών οργανώσεων, στο 
Ειδικό Μητρώο Εθελοντικών μη Κυβερνητικών Οργανώ¬ 
σεων. 

Το Εθνικό Μητρώο Φορέων κοινωνικής φροντίδας του 
Ιδιωτικού Τομέα μη κερδοσκοπικού χαρακτήρα καθώς και 
το Ειδικό Μητρώο Εθελοντικών μη Κυβερνητικών Οργα¬ 
νώσεων τηρούνται στο Υπουργείο Υγείας και Πρόνοιας, 
στην Δ/νση Κοινωνικής Αντίληψης και Αλληλεγγύης, στο 
Τμήμα Εθελοντισμού και Πιστοποίησης Φορέων. 

Το Νομαρχιακό Μητρώο Φορέων Κοινωνικής Φροντί¬ 
δας του Ιδιωτικού Τομέα μη κερδοσκοπικού χαρακτήρα 
τηρείται στις κατά τόπους Νομαρχίες και αποτελεί τμήμα 
του Εθνικού Μητρώου. 

Άρθρο 1 

Περιγραφή Μητρώου Ταξινόμησης Φορέων παροχής 

υπηρεσιών κοινωνικής φροντίδας του Ιδιωτικού Τομέα 

Οι φορείς του ιδιωτικού τομέα, μη κερδοσκοπικού χα¬ 
ρακτήρα, που παρέχουν υπηρεσίες Κοινωνικής Φροντί¬ 
δας, όπως αυτή ορίζεται στο άρθρο 1 του Ν. 2646/98, εγ- 
γράφονται στο Εθνικό και Νομαρχιακό μητρώο Φορέων 
παροχής υπηρεσιών κοινωνικής φροντίδας του Ιδιωτικού 
Τομέα μη κερδοσκοπικού χαρακτήρα και οι φορείς που 
δραστηριοποιούνται κυρίως με εθελοντική παροχή υπη¬ 
ρεσιών όπως αυτή ορίζεται στο άρθρο 12 του Ν. 2646/98 
εγγράφονται στο Ειδικό Μητρώο Εθελοντικών μη Κυβερ¬ 
νητικών Οργανώσεων. 

Οι φορείς αυτοί στα ανωτέρω μητρώα χαρακτηρίζονται 
με αλφαριθμητικό κωδικό (9) συνθετικών μερών (πίνακας 
1) τα οποία αντιστοιχούν σε διαφορετικές κατηγορίες κω¬ 
δικοποίησης, οι οποίες με την σειρά τους μπορεί να απο¬ 
τελούνται από (1) έως (4) ψηφία γραμμάτων ή αριθμών 
που αντιστοιχούν σε καθορισμένες τιμές πεδίων. Το σύ¬ 
νολο των ψηφίωντου κωδικού είναι (21). 

Πίνακας 1 

Άρθρο 2 

Δομή αριθμού μητρώου 


Στον αριθμό μητρώου καταγράφεται το σύνολο των κα¬ 
τηγοριών κωδικοποίησης των φορέων ιδιωτικού τομέα, 
μη κερδοσκοπικού χαρακτήρα, που παρέχουν υπηρεσίες 
Κοινωνικής Φροντίδας (Πίνακας 2), και συγκεκριμένα: 

1. Στο πρώτο συνθετικό μέρος, το οποίο αποτελείται 
από (3) θέσεις αριθμητικών ψηφίων (ΑΑΑ), προσδιορίζε¬ 
ται η περιφέρεια καιη νομαρχίαπου ανήκει η έδρατου φο¬ 
ρέα. 

2. Στο δεύτερο συνθετικό το οποίο αποτελείται από (2) 
θέσεις αριθμητικών ψηφίων (ΑΑ), προσδιορίζεται το περι¬ 
φερειακό σύστημα υγείας που στην εμβέλειά του ανήκει 
ο φορέας. 

3. Στο τρίτο συνθετικό μέρος, το οποίο αποτελείται από 
(2) θέσεις αλφαβητικών ψηφίων (ΓΓ), προσδιορίζεται το 
είδος της νομικής μορφής που έχει ο φορέας. 

4. Στο τέταρτο συνθετικό το οποίο αποτελείται από (1) 
θέση αλφαβητικού ψηφίου (Γ), προσδιορίζεται η εμβέλεια 
δράσης του φορέα. 

5. Στο πέμπτο συνθετικό το οποίο αποτελείται από (1) 
θέση αριθμητικού ψηφίου (Α), προσδιορίζεται το επίπεδο 
των παρεχόμενων υπηρεσιών του φορέα. 

6. Στο έκτο συνθετικό το οποίο αποτελείται από (3) θέ¬ 
σεις αριθμητικών ψηφίων (ΑΑΑ), προσδιορίζεται το είδος 
του φορέα. 

7. Στο έβδομο συνθετικό το οποίο αποτελείται από (1) 
θέση αριθμητικού ψηφίου, (1 ) θέση αλφαβητικού ψηφί¬ 
ου και (2) θέσεις αριθμητικών ψηφίων (ΑΓΑΑ), προσδιο¬ 
ρίζονται οι πληθυσμιακές ομάδες που υπηρετεί ο φορέ¬ 
ας. 

8. Στο όγδοο συνθετικό το οποίο αποτελείται από ( 1 ) 
θέση αλφαβητικού κωδικού ((Γ), προσδιορίζεται η εθελο¬ 
ντική ή όχι δράση του φορέα. 

9. Στο ένατο συνθετικό το οποίο αποτελείται από (4) θέ¬ 
σεις αριθμητικών ψηφίων (ΑΑΑΑ), προσδιορίζεται ο αύ- 
ξων αριθμός του φορέα στο κάθε Μητρώο. 

Πίνακας 2 

Άρθρο 3 

Κωδικοποίηση Περιφερειών και Νομαρχιών της Χώρας. 


Αναλυτικά το πρώτο τριψήφιο αριθμητικό συνθετικό μέ¬ 
ρος του αριθμού μητρώου του φορέα (ΑΑΑ) λαμβάνει τι¬ 
μές από τον πίνακα (πίνακας 3) που ακολουθεί. Η κωδικο¬ 
ποίηση αυτή των περιφερειών και νομών είναι η αυτή που 
χρησιμοποιεί το Υπουργείο Εσωτερικών, Δημόσιας Διοί¬ 
κησης και Αποκέντρωσης. 


Συγκεκριμένα τα δύο πρώτα ψηφία ορίζουν την περιφέ¬ 
ρεια και το τρίτο αριθμεί τις Νομαρχίες. 

Έτσι η Περιφέρεια Ανατολικής Μακεδονίας και Θράκης 
παίρνει την τιμή 1 και ακολουθείτο 1 για τη νομαρχία Ξάν¬ 
θης- Δράμας- Καβάλας, το 2 για τη νομαρχία Έβρου- Ρο¬ 
δόπης. Το κενό πεδίο συμπληρώνεται με το ψηφίο 0. 

Αναλυτικά οι συνδυασμοί γίνονται, 011 για τη νομαρχία 
Ξάνθης - Δράμας - Καβάλας και 012 για τη νομαρχία 
Έβρου - Ροδόπης. 

Η Περιφέρεια Κεντρικής Μακεδονίας παίρνει την τιμή 2 
και με την ίδια μεθοδολογία ακολουθούν οι συνδυασμοί 
των νομαρχιών. Αναλυτικά γίνονται 021 για τη νομαρχία 
Ημαθίας, 022 για τη νομαρχία Θεσ/νίκης, 023 για τη νο¬ 
μαρχία Κιλκίς, 024 για τη νομαρχία Πέλλας, 025 για τη νο¬ 
μαρχία Πιερίας, 026 για τη νομαρχία Σερρών και 027 για 
τη νομαρχία Χαλκιδικής. 

Η Περιφέρεια Δυτικής Μακεδονίας παίρνει την τιμή 3 
και ακολουθούν οι συνδυασμοί των νομαρχιών. Αναλυτι¬ 
κά γίνονται 031 για τη νομαρχία Γρεβενών, 032 για τη νο¬ 
μαρχία Καστοριάς, 033 για τη νομαρχία Κοζάνης και 034 
για τη νομαρχία Φλώρινας. 

Η Περιφέρεια Ηπείρου παίρνει την τιμή 4 και ακολου¬ 
θούν οι συνδυασμοί των νομαρχιών. Αναλυτικά γίνονται 
041 για τη νομαρχία Άρτας, 042 για τη νομαρχία Θε¬ 
σπρωτίας, 043 για τη νομαρχία Ιωαννίνων και 044 για τη 
νομαρχία Πρέβεζας. 

Η Περιφέρεια Θεσσαλίας παίρνει την τιμή 5 και ακολου¬ 
θούν οι συνδυασμοί των νομαρχιών. Αναλυτικά γίνονται 
051 για τη νομαρχία Καρδίτσας, 052 για τη νομαρχία Λά¬ 
ρισας, 053 για τη νομαρχία Μαγνησίας και 054 για τη νο¬ 
μαρχία Τρικάλων. 

Η Περιφέρεια Ιονίων Νήσων παίρνει την τιμή 6 και ακο¬ 
λουθούν οι συνδυασμοί των νομαρχιών. Αναλυτικά γίνο¬ 
νται 061 για τη νομαρχία Ζακύνθου, 062 για τη νομαρχία 
Κέρκυρας, 063 για τη νομαρχία Κεφαλονιάς και 064 για τη 
νομαρχία Λευκάδας. 

Η Περιφέρεια Δυτικής Ελλάδας παίρνει την τιμή 7 και 
ακολουθούν οι συνδυασμοίτων νομαρχιών. Αναλυτικά γί¬ 
νονται 071 για τη νομαρχία Αιτωλοακαρνανίας, 072 για τη 
νομαρχία Αχαΐας και 073 για τη νομαρχία Ηλείας. 

Η Περιφέρεια Στερεός Ελλάδας παίρνει την τιμή 8 και 
ακολουθούν οι συνδυασμοίτων νομαρχιών. Αναλυτικά γί¬ 
νονται 081 για τη νομαρχία Βοιωτίας, 082 για τη νομαρχία 
Εύβοιας, 083 για τη νομαρχία Ευρυτανίας, 084 για τη νο¬ 
μαρχία Φθιώτιδας και 085 για τη νομαρχία Φωκίδας. 

Η Περιφέρεια Αττικής παίρνει την τιμή 9 και γίνεται 090 
και ακολουθούν οι συνδυασμοί των νομαρχιών. Αναλυτι¬ 
κά γίνονται 091 για τη νομαρχία Αθηνών -Πειραιώς, 092 
για την νομαρχία Ανατ. Αττικής και 093 για τη νομαρχία 
Δυτ. Αττικής. 

Η Περιφέρεια Πελοποννήσου παίρνει την τιμή 10 και 
ακολουθούν οι συνδυασμοίτων νομαρχιών. Αναλυτικά γί¬ 
νονται 101 για τη νομαρχία Αργολίδας, 102 για τη νομαρ¬ 
χία Αρκαδίας, 103 για τη νομαρχία Κορινθίας, 104 για τη 
νομαρχία Λακωνίας και 105 για τη νομαρχία Μεσσηνίας. 

Η Περιφέρεια Νήσων Βορείου Αιγαίου παίρνει την τιμή 
11 και ακολουθούν οι συνδυασμοίτων νομαρχιών. Αναλυ¬ 
τικά γίνονται 111 για τη νομαρχία Λέσβου, 112 για τη νο¬ 
μαρχία Σάμου και 113 για τη νομαρχία Χίου. 

Η Περιφέρεια Νήσων Νοτίου Αιγαίου παίρνειτηντιμή 12 
και ακολουθούν οι συνδυασμοί των νομαρχιών. Αναλυτι¬ 
κά γίνονται 121 για τη νομαρχία Δωδεκανήσου και 122 για 
τη νομαρχία Κυκλάδων. 

Η Περιφέρεια Κρήτης παίρνει την τιμή 13 και ακολου¬ 
θούν οι συνδυασμοί των νομαρχιών. Αναλυτικά γίνονται 
131 για τη νομαρχία Ηρακλείου, 132 για τη νομαρχία Λα- 
σιθίου, 133 για τη νομαρχία Ρεθύμνου και 134 για τη Νο¬ 
μαρχία Χανιών. 

Πίνακας 3 

ΠΕΡΙΦΕΡΕΙΕΣ- ΝΟΜΑΡΧΙΕΣ 

1 ΠΕΡΙΦΕΡΕΙΑ ΑΝΑΤΟΛΙΚΗΣ 
ΜΑΚΕΔΟΝΙΑΣ-ΘΡΑΚΗΣ 

0 1 1 ΞΑΝΘΗΣ-ΔΡΑΜΑΣ-ΚΑΒΑΛΑΣ 

0 1 2 ΕΒΡΟΥ-ΡΟΔΟΠΗΣ 

2 ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ 
0 2 1 ΗΜΑΘΙΑΣ 
0 2 2 ΘΕΣ/ΝΙΚΗΣ 
0 2 3 ΚΙΛΚΙΣ 
024 ΠΕΛΛΑΣ 
0 2 5 ΠΙΕΡΙΑΣ 
026 ΣΕΡΡΩΝ 
0 2 7 ΧΑΛΚΙΔΙΚΗΣ 

3 ΔΥΤΙΚΗ ΜΑΚΕΔΟΝΙΑ 
0 3 1 ΓΡΕΒΕΝΩΝ 
0 3 2 ΚΑΣΤΟΡΙΑΣ 
033 ΚΟΖΑΝΗΣ 
0 3 4 ΦΛΩΡΙΝΑΣ 

4 ΗΠΕΙΡΟΥ 
0 4 1 ΑΡΤΑΣ 
0 4 2 ΘΕΣΠΡΩΤΙΑΣ 
0 4 3 ΙΩΑΝΝΙΝΩΝ 
044 ΠΡΕΒΕΖΑΣ 

5 ΘΕΣΣΑΛΙΑΣ 
0 5 1 ΚΑΡΔΙΤΣΑΣ 
0 5 2 ΛΑΡΙΣΑΣ 
0 5 3 ΜΑΓΝΗΣΙΑΣ 
0 5 4 ΤΡΙΚΑΛΩΝ 

6 ΙΟΝΙΟΙ ΝΗΣΟΙ 
0 6 1 ΖΑΚΥΝΘΟΥ 
062 ΚΕΡΚΥΡΑΣ 
0 6 3 ΚΕΦΑΛΟΝΙΑΣ-ΙΘΑΚΗΣ 
064 ΛΕΥΚΑΔΑΣ 

7 ΔΥΤΙΚΗΣ ΕΛΛΑΔΑΣ 
0 7 1 ΑΙΤΩΛΟΑΚΑΡΝΑΝΙΑ 
0 7 2 ΑΧΑΪΑΣ 
0 7 3 ΗΛΕΙΑΣ 

8 ΣΤΕΡΕΑ ΕΛΛΑΔΑ 
0 8 1 ΒΟΙΩΤΙΑΣ 
0 8 2 ΕΥΒΟΙΑΣ 
0 8 3 ΕΥΡΥΤΑΝΙΑΣ 
0 8 4 ΦΘΙΩΤΙΔΑΣ 
0 8 5 ΦΩΚΙΔΑΣ 

9 0 9 0 ΑΤΤΙΚΗΣ 
0 9 1 ΑΘΗΝΩΝ-ΠΕΙΡΑΙΩΣ 
0 9 2 ΑΝΑΤΟΛΙΚΗΣ ΑΤΤΙΚΗΣ 
0 9 3 ΔΥΤΙΚΗΣ ΑΤΤΙΚΗΣ 

10 ΠΕΛΟΠΟΝΝΗΣΟΥ 

1 0 1 ΑΡΓΟΛΙΔΑΣ 

1 0 2 ΑΡΚΑΔΙΑΣ 

1 0 3 ΚΟΡΙΝΘΙΑΣ 

1 0 4 ΛΑΚΩΝΙΑΣ 

1 0 5 ΜΕΣΣΗΝΙΑΣ 

11 ΝΗΣΟΙ ΒΟΡΕΙΟΥ ΑΙΓΑΙΟΥ 

1 0 1 ΛΕΣΒΟΥ 

1 0 2 ΣΑΜΟΥ 


ΠΕΡΙΦΕΡΕΙΕΣ- ΝΟΜΑΡΧΙΕΣ 



1 

0 

3 

ΧΙΟΥ 

12 

1 

2 

1 

ΝΗΣΟΙ ΝΟΤΙΟΥ ΑΙΓΑΙΟΥ 
ΔΩΔΕΚΑΝΗΣΟΥ 


1 

2 

2 

ΚΥΚΛΑΔΩΝ 

13 

1 

3 

1 

ΚΡΗΤΗΣ 

ΗΡΑΚΛΕΙΟΥ 


1 

3 

2 

ΛΑΣΙΘΙΟΥ 


1 

3 

3 

ΡΕΘΥΜΝΟΥ 


1 

3 

4 

ΧΑΝΙΩΝ 


Άρθρο 4 

Κωδικοποίηση Περιφερειακών Συστημάτων Υγείας 

Αναλυτικά το δεύτερο διψήφιο αριθμητικό συνθετικό 
μέρος του αριθμού μητρώου του φορέα (ΑΑ) λαμβάνει τι¬ 
μές από τον πίνακα (πίνακας 4) που ακολουθεί. 

Πρόκειται για δύο θέσεις κωδικών στις οποίες αντιστοι¬ 
χούν 2 αριθμοί για το κάθε Περιφερειακό Σύστημα Υγείας 
ως εξής: Ο αριθμός 01 αντιστοιχεί στο Πε.Σ.Υ Ανατολικής 
Μακεδονίας-Θράκης, ο αριθμός 02 στο Α'Πε.Σ.Υ, ο αριθ¬ 
μός 03 στο Β' Πε.Σ.Υ Κεντρικής Μακεδονίας, ο αριθμός 04 
για το Πε.Σ.Υ Δυτικής Μακεδονίας, ο αριθμός 05 στο 
Πε.Σ.Υ Ηπείρου, ο αριθμός 06 στο Πε.Σ.Υ Θεσσαλίας, ο 
αριθμός 07 στο Πε.Σ.Υ Ιονίων Νήσων, ο αριθμός 08 στο 
Πε.Σ.Υ Δυτικής Ελλάδας, ο αριθμός 09 στο Πε.Σ.Υ Στερε¬ 
ός Ελλάδας, ο αριθμός 10 στο Α' Πε.Σ.Υ Αττικής, ο αριθ¬ 
μός 11 στο Β' Πε.Σ.Υ Αττικής, ο αριθμός 12 στο Γ Πε.Σ.Υ 
Αττικής, ο αριθμός 13 στο Πε.Σ.Υ Πελοποννήσου, ο αριθ¬ 
μός 14 στο Πε.Σ.Υ Βορείου Αιγαίου, ο αριθμός 15 στο Α' 
Πε.Σ.Υ Νοτίου Αιγαίου, ο αριθμός 16 στο Β' Πε.Σ.Υ Νοτίου 
Αιγαίου και ο αριθμός 17 στο Πε.Σ.Υ Κρήτης. 

Πίνακας 4 

ΠΕΡΙΦΕΡΕΙΑΚΑ ΣΥΣΤΗΜΑΤΑ ΥΓΕΙΑΣ 

0 1 ΑΝΑΤΟΛΙΚΗ ΜΑΚΕΔΟΝΙΑΣ-ΘΡΑΚΗΣ 

0 2 Α' ΚΕΝΤΡΙΚΗΣ ΜΑΚΕΔΟΝΙΑΣ 

0 3 Β' ΚΕΝΤΡΙΚΗΣ ΜΑΚΕΔΟΝΙΑΣ 

0 4 ΔΥΤΙΚΗΣ ΜΑΚΕΔΟΝΙΑΣ 

0 5 ΗΠΕΙΡΟΥ 

0 6 ΘΕΣΣΑΛΙΑΣ 

0 7 ΙΟΝΙΩΝ ΝΗΣΩΝ 

0 8 ΔΥΤΙΚΗΣ ΕΛΛΑΔΑΣ 

0 9 ΣΤΕΡΕΑΣ ΕΛΛΑΔΑΣ 

1 0 Α'ΑΤΤΙΚΗΣ 

1 1 Β'ΑΤΤΙΚΗΣ 

1 2 Γ ΑΤΤΙΚΗΣ 

1 3 ΠΕΛΟΠΟΝΝΗΣΟΥ 

1 4 ΒΟΡΕΙΟΥ ΑΙΓΑΙΟΥ 

1 5 Α'ΝΟΤΙΟΥ ΑΙΓΑΙΟΥ 

1 6 Β'ΝΟΤΙΟΥ ΑΙΓΑΙΟΥ 

1 7 ΚΡΗΤΗΣ 

Άρθρο 5 

Κωδικοποίηση Νομικής Μορφής του Φορέα 

Αναλυτικά το τρίτο διψήφιο αλφαβητικό συνθετικό μέ¬ 
ρος του αριθμού μητρώου του φορέα (ΓΓ) λαμβάνει τιμές 
από τον πίνακα (πίνακας 5) που ακολουθεί. 

Πρόκειται για δύο θέσεις κωδικών οι οποίες αντιστοι¬ 
χούν στην νομική μορφή που μπορεί να έχει ένας μη κυ¬ 
βερνητικός και μη κερδοσκοπικός φορέας κοινωνικής 
φροντίδας. Αναλυτικά τα ψηφία ΦΣ χαρακτηρίζουν τα Φι¬ 
λανθρωπικά σωματεία, τα ΦΑ τα Ειδικώς αναγνωρισμένα 
φιλανθρωπικά σωματεία, τα ΕΚτα εκκλησιαστικούς και εν 

γένει θρησκευτικούς φορείς, τα ΑΣ τις Αστικού Τύπου 
Εταιρείες, τα ΔΕ τις Δημοτικές Επιχειρήσεις, τα ΣΥ τους 
Συλλόγους και τα Σωματεία και τα ΙΔτα Ιδρύματα. 


Πίνακας 5 

ΝΟΜΙΚΗ ΥΠΟΣΤΑΣΗ 

Ν.Π.Ι.Δ ΦΙΛΑΝΘΡΩΠΙΚΟ ΣΩΜΑΤΕΙΟ Φ Σ 

Ν.Π.Ι.Δ ΣΩΜΑΤΕΙΟ ΕΙΔΙΚΟΣ ΑΝΑΓΝΩΡΙΣΜΕΝΟ Φ Α 

Ν.Π.Ι.Δ ΕΚΚΛΗΣΙΑΣΤΙΚΟ Ε Κ 

ΑΣΤΙΚΗ ΕΤΑΙΡΕΙΑ Α Ε 

ΣΥΛΛΟΓΟΣ-ΣΩΜΑΤΕΙΟ Σ Υ 

ΙΔΡΥΜΑ I Δ 


Άρθρο 6 

Κωδικοποίηση Εμβέλειας Δράσης του Φορέα 

Αναλυτικά το τέταρτο μονοψήφιο αλφαβητικό συνθετι¬ 
κό μέρος του αριθμού μητρώου του φορέα (Γ) λαμβάνει 
τιμές από τον πίνακα (πίνακας 6) που ακολουθεί. 

Πρόκειται για μία θέση κωδικού η οποία καθορίζει την 
εμβέλεια δράσης του φορέα. 

Έτσι το ψηφίο Τ. καθορίζει φορέα με τοπική δράση, το 
Ν με Νομαρχιακή Δράση, το Π με Περιφερειακή δράση, το 
Ε με Εθνική Δράση και το Δ με Διεθνή δράση. 

Πίνακας 6 

ΕΜΒΕΛΕΙΑ ΔΡΑΣΗΣ ΦΟΡΕΑ 


ΤΟΠΙΚΗ Τ 

ΝΟΜΑΡΧΙΑΚΗ Ν 

ΠΕΡΙΦΕΡΕΙΑΚΗ Π 

ΕΘΝΙΚΗ Ε 

ΔΙΕΘΝΗΣ Δ 


Άρθρο 7 

Κωδικοποίηση Επιπέδου Παρεχόμενων Υπηρεσιών 
του Φορέα 

Αναλυτικά το τέταρτο μονοψήφιο αριθμητικό συνθετικό 
μέρος του αριθμού μητρώου του φορέα (Α) λαμβάνει τι¬ 
μές από τον πίνακα (πίνακας 7) που ακολουθεί. 

Πρόκειται για μία θέση κωδικού η οποία καθορίζει το 
Επίπεδο των Παρεχόμενων Υπηρεσιών από τον φορέα και 
ακολουθεί τη ταξινόμηση της παρεχόμενης φροντίδας 
σύμφωνα με τον νόμο 2646/98. 

Έτσι το ψηφίο 1 καθορίζειτον πρωτοβάθμιο χαρακτήρα 
φροντίδας του φορέα (ανοικτή φροντίδα, πρόληψη και 
εντοπισμός προβλημάτων κοινωνικοοικονομικού απο¬ 
κλεισμού), το ψηφίο 2 καθορίζει τον δευτεροβάθμιο χα¬ 
ρακτήρα φροντίδας του φορέα (παροχή υπηρεσιών φιλο¬ 
ξενίας ή κλειστής φροντίδας με σκοπό την θεραπεία και 
αποκατάσταση σωματικής ή ψυχικής νόσου και την απο¬ 
κατάσταση συνεπειών κοινωνικοοικονομικού αποκλει¬ 
σμού, και το ψηφίο 3 τον τριτοβάθμιο χαρακτήρα φροντί¬ 
δας του φορέα (ανοικτή ή κλειστή φροντίδα με υψηλή 
εξειδίκευση ή τεχνολογία). 

Πίνακας 7 
ΠΡΩΤΟΒΑΘΜΙΟ 

• ΑΝΟΙΚΤΗ ΦΡΟΝΤΙΔΑ 

• ΠΡΟΛΗΨΗ ΚΑΙ ΕΝΤΟΠΙΣΜΟΣ 1 
ΠΡΟΒΛΗΜΑΤΩΝ ΚΟΙΝΩΝΙΚΟ¬ 
ΟΙΚΟΝΟΜΙΚΟΥ ΑΠΟΚΛΕΙΣΜΟΥ 

ΠΑΡΟΧΗ ΥΠΗΡΕΣΙΩΝ 

ΔΕΥΤΕΡΟΒΑΘΜΙΟ ΦΙΛΟΞΕΝΙΑΣ Η ΚΛΕΙΣΤΗΣ 

ΦΡΟΝΤΙΔΑΣ ΜΕ ΣΚΟΠΟ: 

• ΤΗΝ ΘΕΡΑΠΕΙΑ 

ΚΑΙ ΑΠΟΚΑΤΑΣΤΑΣΗ 

ΣΩΜΑΤΙΚΗΣ Η ΨΥΧΙΚΗΣ ΝΟΣΟΥ. 2 


• ΑΠΟΚΑΤΑΣΤΑΣΗ ΣΥΝΕΠΕΙΩΝ 

ΚΟΙΝΩΝΙΚΟΟΙΚΟΝΟΜΙΚΟΥ 

ΑΠΟΚΛΕΙΣΜΟΥ. 

ΑΝΟΙΚΤΗ Η ΚΛΕΙΣΤΗ ΦΡΟΝΤΙΔΑ 
ΤΡΙΤΟΒΑΘΜΙΟ ΜΕ ΥΨΗΛΗ ΕΞΕΙΔΙΚΕΥΣΗ 3 

Η ΤΕΧΝΟΛΟΓΙΑ 

Άρθρο 8 

Κωδικοποίηση Είδους του Φορέα 

Αναλυτικά το πέμπτο τριψήφιο αριθμητικό συνθετικό 
μέρος του αριθμού μητρώου του φορέα (ΑΑΑ) λαμβάνει 
τιμές από τον πίνακα (πίνακας 8) που ακολουθεί. 

Πρόκειται για μία θέση κωδικού η οποία καθορίζει το Εί¬ 
δος του φορέα. 

Το πρώτο ψηφίο αντιστοιχεί στην γενική κατηγορία και 
τα υπόλοιπα δύο αριθμούν τις υποκατηγορίες. Το κενό 
πεδίο συμπληρώνετε με το ψηφίο 0. Έτσι για την κατηγο¬ 
ρία των Οργανώσεων που παρέχουν υπηρεσίες σε τρί¬ 
τους αντιστοιχεί το ψηφίο 1 και για τις υποκατηγορίες 
τους τα δύο υπόλοιπα ψηφία είναι 01 για τους αιμοδότες 
-δωρητές σώματος, 02 παρανοσοκομειακές μονάδες, 03 
ομάδες διάσωσης, 04 ομάδες εργαζομένων, 05 εθελοντι¬ 
κές ομάδες επαγγελματιών, 06 λέσχες φιλίας, 07 θρη¬ 
σκευτικές οργανώσεις, 08 διεθνείς οργανώσεις, 09 οργα¬ 
νώσεις με ένα ή περισσότερα πεδία δράσης που δεν 
εντάσσονται σε άλλη κατηγορία. 

Αναλυτικά στην κατηγορία των οργανώσεων που παρέ¬ 
χουν υπηρεσίες σε τρίτους τα ψηφία 101 καθορίζουν 
τους αιμοδότες -δωρητές σώματος, 102 τις παρά το νο¬ 
σοκομείο μονάδες, 103 τις ομάδες διάσωσης, 104 τις 
ομάδες εργαζομένων, 105 τις εθελοντικές ομάδες επαγ¬ 
γελματικόν, 106 τις λέσχες φιλίας, 107 τις θρησκευτικές 
οργανώσεις, 108 τις διεθνείς οργανώσεις, 109 τις οργα¬ 
νώσεις με ένα ή περισσότερα πεδία δράσης που δεν 
εντάσσονται σε άλλη κατηγορία. 

Αντίστοιχα οι οργανώσεις αυτοβοήθειας (αυτές δηλ. 
που δημιουργήθηκαν για να παρέχουν βοήθεια στα μέλη 
τους) χαρακτηρίζονται με το ψηφίο 2 και οι υποκατηγο¬ 
ρίες τους καθορίζονται με τους κωδικούς 201 οργανώ¬ 
σεις άμεσα πασχόντων, 202 οργανώσεις έμμεσα πασχό- 
ντων, 203 οργανώσεις αιμοδοσίας ομάδων εργαζόμενων, 
204 οργανώσεις και σύλλογοι οικογενειών, 205 οργανώ¬ 
σεις απόδημου ελληνισμού, 206 οργανώσεις παλιννο- 
στούντων -προσφύγων - οικονομικών μεταναστών, 207 
οργανώσεις τοπικοί σύλλογοι, 208 διεθνείς οργανώσεις, 
209 ταμεία αρωγής και αλληλοβοήθειας, 210 ομάδες ερ¬ 
γαζομένων, 211 πληθυσμοί με γλωσσικές, πολιτισμικές 
και θρησκευτικές ιδιαιτερότητες, 212 οργανώσεις με ένα 
ή περισσότερα πεδία δράσης που δεν εντάσσονται σε άλ¬ 
λη κατηγορία. 

Οι οργανώσεις με πρόσθετες δράσεις στο τομέα παρο¬ 
χής υπηρεσιών κοινωνικής φροντίδας έχουντων κωδικό 3 
και οι υποκατηγορίες αντίστοιχα με τα παραπάνω έχουν 
τους κωδικούς 301 οι πολιτιστικοί σύλλογοι, 302 οι πολι¬ 
τιστικοί φιλανθρωπικοί σύλλογοι γυναικών, 303 οι διε¬ 
θνείς οργανώσεις, 304 οι φεμινιστικές οργανώσεις, 305 οι 
ομάδες πίεσης, 306 ιδιώτες χορηγοί, 307 αθλητικά σωμα¬ 
τεία, 308 μέσα μαζικής Ενημέρωσης, 309 οργανώσεις με 
ένα ή περισσότερα πεδία δράσης που δεν εντάσσονται σε 
άλλη κατηγορία. 

Οι σύλλογοι και πρωτοβουλίες δίπλα το κράτος και στην 
Τοπική αυτοδιοίκηση έχουν τον κωδικό 400, οι έκτακτες 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3491 


δράσεις για έκτακτες ανάγκες τον κωδ. 500 και τα Ιδρύ¬ 
ματα μη κερδοσκοπικού χαρακτήρα το 600. 


Πίνακας 8 


1 . 

1 

ΑΙΜΟΔΟΤΕΣ-ΔΩΡΗΤΕΣ ΣΩΜΑΤΟΣ 

ΟΡΓΑΝΩΣΕΙΣ 

2 

ΠΑΡΑΝΟΣΟΚΟΜΕΙΑΚΕΣ ΟΡΓΑΝΩΣΕΙΣ 

ΠΟΥ ΠΑΡΕΧΟΥΝ 

3 

ΟΜΑΔΕΣ ΔΙΑΣΩΣΗΣ 

ΥΠΗΡΕΣΙΕΣ 

4 

ΟΜΑΔΕΣ ΕΡΓΑΖΟΜΕΝΩΝ 

ΣΕ ΤΡΙΤΟΥΣ 

5 

ΕΘΕΛΟΝΤΙΚΕΣ ΟΜΑΔΕΣ ΕΠΑΓΓΕΛΜΑΤΙΩΝ 


6 

ΛΕΣΧΕΣ ΦΙΛΙΑΣ 


7 

ΘΡΗΣΚΕΥΤΙΚΕΣ ΟΡΓΑΝΩΣΕΙΣ 


8 

ΔΙΕΘΝΕΙΣ ΟΡΓΑΝΩΣΕΙΣ 


9 

ΟΡΓΑΝΩΣΕΙΣ ΜΕ ΕΝΑ Η ΠΕΡΙΣΣΟΤΕΡΑ ΠΕΔΙΑ 
ΔΡΑΣΗΣ ΠΟΥ ΔΕΝ ΕΝΤΑΣΣΟΝΤΑΙ 

ΣΕ ΑΛΛΗ ΚΑΤΗΓΟΡΙΑ 

2. 

1 

ΑΜΕΣΑ ΠΑΣΧΟΝΤΕΣ 

ΟΡΓΑΝΩΣΕΙΣ 

2 

ΕΜΜΕΣΑ ΠΑΣΧΟΝΤΕΣ 

ΑΥΤΟΒΟΗΘΕΙΑΣ 

3 

ΑΙΜΟΔΟΣΙΑ ΟΜΑΔΩΝ ΕΡΓΑΖΟΜΕΝΩΝ 


4 

ΣΥΛΛΟΓΟΙ ΟΙΚΟΓΕΝΕΙΩΝ 


5 

ΑΠΟΔΗΜΟΣ ΕΛΛΗΝΙΣΜΟΣ 


6_ 

ΠΑΛΙΝΝΟΣΤΟΥΝΤΕΣ- ΠΡΟΣΦΥΓΕΣ - 


7 

ΟΙΚΟΝΟΜΙΚΟΙ ΜΕΤΑΝΑΣΤΕΣ 

ΤΟΠΙΚΟΙ ΣΥΛΛΟΓΟΙ 


8 

ΔΙΕΘΝΕΙΣ ΟΡΓΑΝΩΣΕΙΣ 


9 

ΤΑΜΕΙΑ ΑΡΩΓΗΣ ΚΑΙ ΑΛΛΗΛΟΒΟΗΘΕΙΑΣ 


10 

ΟΜΑΔΕΣ ΕΡΓΑΖΟΜΕΝΩΝ 


11 

ΠΛΗΘΥΣΜΟΙ ΜΕ ΓΛΩΣΣΙΚΕΣ, ΠΟΛΙΤΙΣΜΙΚΕΣ 
ΚΑΙ ΘΡΗΣΚΕΥΤΙΚΕΣ ΙΔΙΑΙΤΕΡΟΤΗΤΕΣ 


Ϊ2 

ΟΡΓΑΝΩΣΕΙΣ ΜΕ ΕΝΑ Η ΠΕΡΙΣΣΟΤΕΡΑ 

ΠΕΔΙΑ ΔΡΑΣΗΣ ΠΟΥ ΔΕΝ ΕΝΤΑΣΣΟΝΤΑΙ 

ΣΕ ΑΛΛΗ ΚΑΤΗΓΟΡΙΑ 



1 

ΠΟΛΙΤΙΣΤΙΚΟΙ ΣΥΛΛΟΓΟΙ 

3. 

2 

ΠΟΛΙΤΙΣΤΙΚΟΙ ΦΙΛΑΝΘΡΩΠΙΚΟΙ 

ΟΡΓΑΝΩΣΕΙΣ 


ΣΥΛΛΟΓΟΙ ΓΥΝΑΙΚΩΝ 

ΜΕ ΠΡΟΣΘΕΤΕΣ 

3 

ΔΙΕΘΝΕΙΣ ΟΡΓΑΝΩΣΕΙΣ 

ΔΡΑΣΕΙΣ 

4 

ΦΕΜΙΝΙΣΤΙΚΕΣ ΟΡΓΑΝΩΣΕΙΣ 

ΣΤΟΝ ΤΟΜΕΑ 

5 

ΟΜΑΔΕΣ ΠΙΕΣΗΣ 

ΠΑΡΟΧΗΣ 

6 

ΙΔΙΩΤΕΣ-ΧΟΡΗΓΟΙ 

ΥΠΗΡΕΣΙΩΝ 

7 

ΑΘΛΗΤΙΚΑ ΣΩΜΑΤΕΙΑ 


8 

Μ.Μ.Ε 


9 

ΟΡΓΑΝΩΣΕΙΣ ΜΕ ΕΝΑ Η ΠΕΡΙΣΣΟΤΕΡΑ 

ΠΕΔΙΑ ΔΡΑΣΗΣ ΠΟΥ ΔΕΝ ΕΝΤΑΣΣΟΝΤΑΙ 

ΣΕ ΑΛΛΗ ΚΑΤΗΓΟΡΙΑ 

4. 

ΣΥΛΛΟΓΟΙ ΚΑΙ ΠΡΩΤΟΒΟΥΛΙΕΣ 

ΔΙΠΛΑ ΣΤΟ ΚΡΑΤΟΣ ΚΑΙ ΣΤΗ ΤΟΠΙΚΗ ΑΥΤΟΔΙΟΙΚΗΣΗ 

5. 

ΕΚΤΑΚΤΕΣ ΔΡΑΣΕΙΣ ΓΙΑ ΕΚΤΑΚΤΕΣ ΑΝΑΓΚΕΣ 

6. 

ΜΗ ΚΕΡΔΟΣΚΟΠΙΚΑ ΙΔΡΥΜΑΤΑ 


Άρθρο 9 

Κωδικοποίηση πληθυσμιακών ομάδων 
που υπηρετεί ο φορέας 

Αναλυτικά το έκτο τετραψήφιο αλφαριθμητικό συνθετι¬ 
κό μέρος του αριθμού μητρώου του φορέα (ΑΓΑΑ) λαμ¬ 
βάνει τιμές από τούς πίνακες (πίνακες 9.10,11) που ακο¬ 
λουθούν και καθορίζουν τα χαρακτηριστικά των πληθυ- 
σμιακών ομάδων που εξυπηρετεί ο φορέας. 

Το πρώτο ψηφίο είναι αριθμητικό και λαμβάνει τιμές 
από τον πίνακα 9 καθορίζοντας ηλικιακά τον πληθυσμό 


που εξυπηρετεί ο φορέας. Έτσι το ψηφίο 1 καθορίζει τον 
φορέα που ασχολείται με νήπια, το ψηφίο 2 με παιδιά,το 
ψηφίο 3 με έφηβους, το ψηφίο 4 με ενήλικους, το ψηφίο 5 
με ηλικιωμένους, το ψηφίο 6 με όλες τις ηλικίες, το ψηφίο 
7 με παιδιά και εφήβους το ψηφίο 8 με εφήβους και ενήλι¬ 
κους και το ψηφίο 9 ενήλικους και ηλικιωμένους. 


Πίνακας 9 


1 ΝΗΠΙΑ (0-6) 

2 ΠΑΙΔΙΑ (7-14) 

3 ΕΦΗΒΟΙ 

4 ΕΝΗΛΙΚΟΙ 

5 ΗΛΙΚΙΩΜΕΝΟΙ 


ΗΛΙΚΙΑ 

6 ΟΛΕΣ 

7 ΠΑΙΔΙΑ & ΕΦΗΒΟΙ 

8 ΕΦΗΒΟΙ & ΕΝΗΛΙΚΟΙ 

9 ΕΝΗΛΙΚΟΙ & ΗΛΙΚΙΩΜΕΝΟΙ 


Το δεύτερο ψηφίο είναι αλφαβητικό και λαμβάνει τιμές 
από τον πίνακα 10 καθορίζοντας το φύλο του πληθυσμού 
που υπηρετεί ο φορέας. Αναλυτικά παίρνει τηντιμή Γ όταν 
ο εξυπηρετούμενος πληθυσμός είναι γυναίκες, Α όταν εί¬ 
ναι άνδρες και Ο όταν είναι και τα δύο φύλα. 

Πίνακας 10 

ΦΥΛΟ 

Γ Γ υναίκες 

Α Άνδρες 

Ο Όλα 


Το τρίτο και το τέταρτο ψηφίο είναι αριθμητικά και κα¬ 
θορίζουν το πρώτο την πληθυσμιακή ομάδα που ο φορέ¬ 
ας ασχολείται πρώτιστα και το δεύτερο αριθμητικό τυχόν 
άλλη πληθυσμιακή ομάδα που ασχολείται ο φορέας. Σε 
έλλειψη της δεύτερης αυτό παίρνει το ψηφίο 0. 

Αναλυτικά ο κωδικός 1 χαρακτηρίζει πληθυσμούς που 
ζουν σε συνθήκες φτώχειας και ένδειας, ο κωδικός 2 πλη¬ 
θυσμούς που χρειάζονται έκτακτη βοήθεια π.χ ανθρώ¬ 
πους σε περιοχές που υπέστησαν φυσικές καταστροφές 
παράνομους μετανάστες, μαζικά μετακινούμενους πλη¬ 
θυσμούς λόγω πολέμου κ.λ.π 

Ο κωδικός 3 αναφέρεται στα άτομα με αναπηρίες, ο κω¬ 
δικός 4 σε ευπαθείς πληθυσμιακές ομάδες και πρόσφυ¬ 
γες, ο κωδικός 5 σε γενικούς πληθυσμούς για συγκέ¬ 
ντρωση αίματος και ιστών, ο κωδικός 6 σε πληθυσμούς 
που πάσχουν από σωματικές ή ψυχικές ασθένειες, ο κω¬ 
δικός 7 στην προάσπιση δικαιωμάτων και ο κωδικός 8 στις 
ενέργειες πρόληψης, ενημέρωσης και εκπαίδευσης του 
γενικού πληθυσμού. 

Πίνακας 11 

ΠΛΗΘΥΣΜΙΑΚΗ ΟΜΑΔΑ 

1 Πληθυσμοί που ζουν σε συνθήκες φτώχειας και ένδειας. 

2 Πληθυσμοί που χρήζουν έκτακτης βοήθειας. 

3 Άτομα με Αναπηρίες. 

4 Ευπαθείς πληθυσμιακές ομάδες και πρόσφυγες. 

5 Γ ενικούς πληθυσμούς για συγκέντρωση αίματος - ιστών. 

6 Πληθυσμοί που πάσχουν από ασθένειες. 

7 Προάσπιση δικαιωμάτων. 

8 Πρόληψη- ενημέρωση-εκπαίδευση στον γενικό πληθυσμό 

Άρθρο 10 

Αύξων Αριθμός Φορέα. 

Το έβδομο τετραψήφιο αριθμητικό συνθετικό μέρος 
του αριθμού μητρώου του φορέα (ΑΑΑΑ) περιλαμβάνει 

την καταγραφή του κάθε φορέα κατά αύξοντα αριθμό. Τα 
κενά πεδία συμπληρώνονται με το ψηφίο 0. 

Ο αύξων αριθμός δίνεται από το Τμήμα Εθελοντισμού 
και Πιστοποίησης Φορέων κατά την ένταξή του στο Εθνι¬ 
κό Μητρώο Φορέων Κοινωνικής Φροντίδας Ιδιωτικού Το¬ 
μέα Μη Κερδοσκοπικού χαρακτήρα και στο Ειδικό Μη¬ 
τρώο Εθελοντικών μη Κυβερνητικών Οργανώσεων και 
από την Νομαρχιακή Αυτοδιοίκηση στο Νομαρχιακό Μη¬ 
τρώο Φορέων Κοινωνικής Φροντίδας Ιδιωτικού Τομέα Μη 
Κερδοσκοπικού χαρακτήρα. 

Ο αύξων αυτός αριθμός είναι ανοδικού ρυθμού ανά φο¬ 
ρέα που εντάσσεται. 

Άρθρο 11 

Διαδικασία Εφαρμογής 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Οι φορείς καταθέτουν τα δικαιολογητικά του άρθρου 2 
της Π2γ οικ.2256/ΦΕΚ963/01 απόφασης, στην οικεία Νο¬ 
μαρχιακή Αυτοδιοίκηση προκειμένου να ενταχθούν στο 
Εθνικό και Νομαρχιακό Μητρώο Φορέων Κοινωνικής 
Φροντίδας Ιδιωτικού Τομέα Μη Κερδοσκοπικού χαρακτή¬ 
ρα και να λάβουν τον αριθμό μητρώου τους. 

Οι οικείες Νομαρχιακές Αυτοδιοικήσεις μαζί με το αντί¬ 
γραφο των δικαιολογητικών του κάθε φορέα, σύμφωνα 
με το άρθρο 3 της Π2γ οικ.2256/ΦΕΚ963/01 απόφασης, 
αποστέλλουν και τον αριθμό μητρώου του φορέα στην 
μορφή που ορίζει η παρούσα απόφαση, στο Υπουργείο 
Υγείας και Πρόνοιας, στη Δ/νση Κοινωνικής Αντίληψης και 
Αλληλεγγύης, στο Τμήμα Εθελοντισμού και Πιστοποίη¬ 
σης Φορέων. 

Η ένταξή των φορέων τους στο μητρώο αποτελεί την 
απαρχή της διαδικασίας πιστοποίησης τους ως φορέων 
κοινωνικής φροντίδας. 

Επίσης για την εγγραφή των φορέων στο Ειδικό Μη¬ 
τρώο Εθελοντικών μη Κυβερνητικών Οργανώσεων, οι φο¬ 
ρείς μπορούν να καταθέτουν τα ανωτέρω δικαιολογητικά 
και στο Υπουργείο Υγείας και Πρόνοιας, στο Τμήμα Εθε¬ 
λοντισμού και Πιστοποίησης Φορέωντης Δ/νσης Κοινωνι¬ 
κής Αντίληψης και Αλληλεγγύης. 

Κάθε φορέας που έχει ενταχθεί στα ανωτέρω μητρώα, 
κάθε φορά που καταργείται ή μετασχηματίζεται, συνο¬ 
δεύεται από αντίστοιχη κατάργηση ή μετατροπή του κω¬ 
δικού του, για την εγκυρότητατου αριθμού μητρώου του 
ή της πιστοποίησής του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Φεβρουάριου 2002 

Ο ΥΦΥΠΟΥΡΓΟΣ 

ΔΗΜΗΤΡΗΣ ΘΑΝΟΣ 
-♦- 

Αριθ.οικ. 19253 (2) 

Χρηματοδότηση Εθελοντικών 
μη Κυβερνητικών Οργανώσεων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 12 παρ.4 του νόμου 
2646/1998 (ΦΕΚΑ'236). 

2. Τις διατάξεις του άρθρου 22 του Ν. 2362/95 «Περί Δη¬ 
μοσίου Λογιστικού ...» (ΦΕΚ247/Α/27.11.1995). 

3. Τις διατάξεις του Ν. 2469/97 (ΦΕΚ 38/τ.Α') «Περιορι¬ 


σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

4. Τις διατάξεις του άρθρου 27 του Ν. 2081/92 (ΦΕΚ 
154/Α/1992), όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του Ν. 
2469/97 (ΦΕΚ38/Α/1997), και το γεγονός ότι από τις δια¬ 
τάξεις της παρούσας απόφασης δεν επιβαρύνεται ο κρα¬ 
τικός προϋπολογισμός για το τρέχον και τα επόμενα οι¬ 
κονομικά έτη. 

5. Το Π.Δ υπ’ Αριθ.95/10.3.2000 (Οργανισμός του 
Υπουργείου Υγείας & Πρόνοιας). 

6. Την αριθ.6459/31.10.2001 απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας, απο¬ 
φασίζουμε: 

Άρθρο 1 

Πεδίο Εφαρμογής 

1. Ως Εθελοντικές Μη Κυβερνητικές Οργανώσεις 
(Μ.Κ.Ο.), νοούνται για την εφαρμογή τηςπαρούσας, πρω¬ 
τοβάθμιες, δευτεροβάθμιες και τριτοβάθμιες οργανώ¬ 
σεις, που αποτελούν είτε νομικά πρόσωπα ιδιωτικού δι¬ 
καίου μη κερδοσκοπικού χαρακτήρα, είτε σωματεία ή 
συλλόγους, που δραστηριοποιούνται στον τομέα της 
Υγείας ή της Κοινωνικής Φροντίδας, με αντικείμενο κυ¬ 
ρίως την εθελοντική παροχή ανθρωπιστικής βοήθειας 
προς άτομα ή ομάδες πληθυσμού και που έχουν εγγράφει 
στο ειδικό μητρώο, σύμφωνα με τους ειδικότερους ορι¬ 
σμούς του άρθρου 12παρ. 2 του Ν. 2646/1998. 

2. Η χρηματοδότηση από το Υπουργείο Υγείας και Πρό¬ 
νοιας Εθελοντικών Οργανώσεων, είναι δυνατή υπό τους 
όρους και τις προϋποθέσεις της παρούσας, για τον καλύ¬ 
τερο σχεδίασμά, προώθηση και υλοποίηση προγραμμά¬ 
των που αφορούν τον τομέα της Υγείας και της Κοινωνι¬ 
κής Φροντίδας. 

Άρθρο 2 

Χρηματοδοτούμενα προγράμματα 

1. Προγράμματα που μπορούν να χρηματοδοτηθούν 
από το Υπουργείο Υγείας και Πρόνοιας είναι όσα αφο¬ 
ρούν εθελοντική παροχή υπηρεσιών σε ευπαθείς πληθυ- 
σμιακές ομάδες και ομάδες που βρίσκονται σε κατάστα¬ 
ση έκτακτης ανάγκης. Ως τέτοιες νοούνται πληθυσμοί 
που ζουν σε συνθήκες φτώχειας και ένδειας, πληθυσμοί 
που χρήζουν έκτακτη βοήθεια, άτομα που πάσχουν από 
ασθένειες, άτομα με αναπηρίες, προσφορά και συγκέ¬ 
ντρωση αίματος και ιστών, πληθυσμοί που πάσχουν από 
εξαρτήσεις, φυλακισμένοι και πρώην φυλακισμένοι, πλη¬ 
θυσμοί με γλωσσικές, πολιτισμικές και θρησκευτικές ιδι¬ 
αιτερότητες και άλλες κοινωνικά αποκλεισμένες πληθυ- 
σμιακές ομάδες. 

2. Επιλέξιμες και χρηματοδοτούμενες δαπάνες είναι 
όσες αφορούν δραστηριότητες επιστημονικής, διοικητι¬ 
κής και τεχνικής υποστήριξης άμεσα σχετικές με εγκεκρι¬ 
μένα από το Υπουργείο Υγείας και Πρόνοιας προγράμ¬ 
ματα της παραγράφου 1. 

Άρθρο 3 

Διαδικασία Πρόσκλησης 

1. Η πρόσκληση υποβολής αιτήσεων υποψηφιότητας 
Μ.Κ.Ο. για χρηματοδότηση προγραμμάτων τους από το 
Υπουργείο Υγείας και Πρόνοιας εκδίδεται από το Τμήμα 
Ανάπτυξης Εθελοντισμού της Δ/νσης Κοινωνικής Αντίλη- 

ψης και Αλληλεγγύης, του Υπουργείου Υγείας και Πρό¬ 
νοιας και δημοσιεύεται σε τρεις (3) εφημερίδεςτου Ελλη¬ 
νικού Ημερήσιου τύπου. 

2. Η πρόσκληση υποβολής αιτήσεων υποψηφιότητας 
Μ.Κ.Ο. περιλαμβάνει τις ακόλουθες πληροφορίες: 

α) το αντικείμενο της πρόσκλησης ενδιαφέροντος, 
προσδιορίζοντας ιδίωςτοείδοςτωνχρηματοδοτούμενων 
προγραμμάτων και τις ομάδες πληθυσμού στις οποίες 
απευθύνονται 

β) την προθεσμία υποβολής αιτήσεων υποψηφιότητας 
γ) το ύψος και τον τρόπο καταβολής των ποσών της 
χρηματοδότησης 

δ) την χρονική διάρκεια των χρηματοδοτούμενων προ¬ 
γραμμάτων 

ε) τις χρηματοδοτούμενες δαπάνες των προγραμμάτων 
στ) τις ειδικότερες κατευθύνσεις και σκοπούς των χρη¬ 
ματοδοτούμενων προγραμμάτων 
ζ) τα σχετικά δικαιολογητικά που θα πρέπει να υποβλη¬ 
θούν μαζί με την αίτηση υποψηφιότητας, σύμφωνα με το 
άρθρο 4 της παρούσας 

η) το πρόσωπο ή την υπηρεσία στην οποία θα πρέπει να 
απευθυνθούν οι ενδιαφερόμενοι για περαιτέρω πληρο¬ 
φορίες 

θ) τη διεύθυνση από την οποία θα παραληφθούν οι αι¬ 
τήσεις και τα σχετικά δικαιολογητικά, καθώς και ειδικότε¬ 
ρα τον τρόπο υποβολήςτους 
ι) τις προϋποθέσεις που πρέπει να πληρούν οι ενδιαφε¬ 
ρόμενος Μ.Κ.Ο. 

ια) μνεία του ότι η ανακοίνωση αποτελεί πρόσκληση 
συμμετοχής 

ιβ) τα στοιχεία που πρέπει να περιλαμβάνει το συνοδευ¬ 
τικό υπομνημάτων Μ.Κ.Ο. για τους στόχους και το σχέδιο 
δράσης του προγράμματος του οποίου ζητούν τη χρημα¬ 
τοδότηση. 

Άρθρο 4 

Προϋποθέσεις και διαδικασία 
υποβολής υποψηφιοτήτων 

1. Χρηματοδότηση για την πραγματοποίηση προγραμ¬ 
μάτων μπορούν να ζητήσουν μεμονωμένες εθελοντικές 
οργανώσεις ή περισσότερες εθελοντικές οργανώσεις 
από κοινού, εφόσον έχουν τουλάχιστον διετή τεκμηριω¬ 
μένη εμπειρία στην παροχή εθελοντικών υπηρεσιών στον 
τομέα της υγείας και της κοινωνικής φροντίδας. 

2. Σε περίπτωση συνεργασίας δύο ή και περισσοτέρων 
εθελοντικών οργανώσεων, η εμπειρία της κάθε μια από 
αυτές λαμβάνεται υπόψη σωρευτικά για τον υπολογισμό 
της διετίας. 

3. Οι εθελοντικές οργανώσεις που επιθυμούν να συμμε- 
τάσχουν στο πρόγραμμα χρηματοδότησης οφείλουν να 
καταθέσουν στη Δ/νση Κοινωνικής Αντίληψης και Αλλη¬ 
λεγγύης, στο Τμήμα Ανάπτυξης Εθελοντισμού του 
Υπουργείου Υγείας και Πρόνοιας: 

Α) αίτηση 

Β) αναλυτική περιγραφή του σχεδίου του προγράμμα¬ 
τος. Η περιγραφή αυτή πρέπει να περιλαμβάνει λεπτομε¬ 
ρές υπόμνημα για τους στόχους του προγράμματος, κα¬ 
θώς και λεπτομερές σχέδιο δράσης για την εκτέλεση του 
προγράμματος αυτού. 

4. Η προθεσμία για την υποβολή αιτήσεων χρηματοδό¬ 
τησης ορίζεται σε σαράντα πέντε (45) ημέρες από τη δη¬ 
μοσίευση της σχετικής ανακοίνωσης στον ημερήσιο τύ¬ 
πο. 


Άρθρο 5 

Διαδικασία και κριτήρια επιλογής 

1. α) Η αξιολόγηση των αιτήσεων πραγματοποιείται από 
τριμελή Επιτροπή Ειδικών που συστήνεται με απόφαση 
του Υπουργού Υγείας και Πρόνοιας και η οποία αποτελεί- 
ται από τον Προϊστάμενο της Δ/νσης Κοινωνικής Αντίλη¬ 
ψης και Αλληλεγγύης του Υπουργείου Υγείας και Πρόνοι¬ 
ας και δύο ειδικούς επιστήμονες με ειδίκευση και εμπει¬ 
ρία στον τομέα των υπό κρίση προγραμμάτων. Σε 
περίπτωση έγκρισης του προγράμματος, η Επιτροπή αυ¬ 
τή ενεργεί και ως Επιτροπή Παρακολούθησης της εφαρ¬ 
μογής του. 

β) Η εισήγηση της Επιτροπής εγκρίνεται με απόφαση 
του Υπουργού Υγείας και Πρόνοιας. 

2. Κατά την αξιολόγηση δίδεται προτεραιότητα σε σχέ¬ 
δια προγραμμάτων που διακρίνονται ιδίως από ένα ή πε¬ 
ρισσότερα από τα εξής χαρακτηριστικά: 

α) Εισάγουν καινοτομικές μεθόδους στην παροχή κοι¬ 
νωνικής φροντίδας, αναπτύσσουν πιλοτικές παρεμβά¬ 
σεις που μπορούν να μεταφερθούν και σε άλλες περιοχές 
της χώρας και να χρησιμοποιηθούν για την αντιμετώπιση 
άλλων κοινωνικών προβλημάτων. 

β) Δημιουργούν συνεργίες με άλλες εθελοντικές οργα¬ 
νώσεις και ευνοούν την ίδρυση δικτύων συνεργασίας και 
επικοινωνίας μεταξύ των υποκειμένων του εθελοντικού 
τομέα. 

γ) Προωθούν τη συνεργασία μετά ΠΕΣΥ, άλλους δημό¬ 
σιους οργανισμούς, τους ΟΤΑ, επιχειρήσεις, ή άλλες 
Μ.Κ.Ο. 

ε) Έχουν ιδιαίτερη κοινωνική αξία ή ανταποκρίνονται σε 
επείγουσες κοινωνικές ανάγκες. 

στ) Χρηματοδοτούνται εν μέρει από τις ίδιες τις εθελο¬ 
ντικές οργανώσεις ή και από άλλους δημόσιους ή ιδιωτι¬ 
κούς, ελληνικούς ή αλλοδαπούς φορείς, διεθνείς οργανι¬ 
σμούς ή την Ευρωπαϊκή Ένωση. 

ζ) Κινητοποιούν σημαντικό αριθμό εθελοντών. 

Άρθρο 6 

Αξιολόγηση και παρακολούθηση της πορείας 
χρηματοδοτούμενων προγραμμάτων 

1. Οι εθελοντικές οργανώσεις που χρηματοδοτούνται 
από το Υπουργείο Υγείας και Πρόνοιας για την εκτέλεση 
συγκεκριμένου προγράμματος, υποχρεούνται μετά το τέ¬ 
λος του προγράμματος να υποβάλλουν λεπτομερείς εκ¬ 
θέσεις για την εκτέλεσή του και τις γενόμενες δαπάνες. 
Σε περίπτωση εκτέλεσης μακροχρόνιου προγράμματος 
υποχρεούνται να υποβάλλουν εκθέσεις προόδου κάθε τε¬ 
τράμηνο. Οι εκθέσεις αυτές υποβάλλονται στο Τμήμα 
Ανάπτυξης Εθελοντισμού και Πιστοποίησης Φορέων. 

2. Οι δράσεις υλοποίησης των χρηματοδοτούμενων 
προγραμμάτων αξιολογούνται υποχρεωτικά από εξωτε¬ 
ρικούς αξιολογητές, που ορίζονται με απόφαση του 
Υπουργού Υγείας και Πρόνοιας. Η έκθεση αξιολόγησης 
κατατίθεται από την εθελοντική οργάνωση που υλοποίη¬ 
σε το πρόγραμμα μαζί με την αίτηση αποπληρωμής του 
προγράμματος. Οι δαπάνες εξωτερικής αξιολόγησης και 
η αμοιβή της Επιτροπής Παρακολούθησης της παρ. 1 του 
άρθρου 4, που ορίζεται με απόφαση του Υπουργού Υγεί¬ 
ας και Πρόνοιας, αποτελούν επιλέξιμες δαπάνες, το ύψος 
των οποίων δεν μπορεί να υπερβεί το 5% του συνολικού 
συγκεκριμένου προϋπολογισμού του προγράμματος. 

Άρθρο 7 
Άλλα Θέματα 

1. Το εγκεκριμένο ποσό του χρηματοδοτούμενου προ¬ 
γράμματος καταβάλλεται σε δύο δόσεις, 40% με την 
έγκριση του προγράμματος και 60% μετά την ολοκλήρω¬ 
ση του, εφόσον έχουν υποβληθεί οι εκθέσεις του προη¬ 
γουμένου άρθρου στο Τμήμα Ανάπτυξης του Εθελοντι¬ 
σμού και εγκριθεί από την Επιτροπή Παρακολούθησης 
του οικείου προγράμματος. 

2. Απαγορεύεται, χωρίς την έγκριση του Υπουργού 
Υγείας και Πρόνοιας οποιαδήποτε σύνδεση, εμπλοκή ή 
επικάλυψη σε οικονομικό, διαχειριστικό ή λογιστικό επί¬ 
πεδο του χρηματοδοτούμενου προγράμματος με τυχόν 
άλλο αυτόνομο πρόγραμμα χρηματοδοτούμενο από ελ¬ 


ληνικές ή κοινοτικές πηγές. Παράβαση της απαγόρευσης 
αυτής συνεπάγεται την υποχρέωση επιστροφής κάθε κα- 
ταβληθέντος ποσού και τον αποκλεισμό της Μ.Κ.Ο. από 
κάθε μελλοντική χρηματοδότηση του Υπουργείου Υγείας 
και Πρόνοιας. 

3. Οι χρηματοδοτούμενες Μ.Κ.Ο. υποχρεούνταινα μνη¬ 
μονεύουν σε κάθε σχετική μετά χρηματοδοτούμενα προ¬ 
γράμματα δημοσίευση ότι αυτά χρηματοδοτούνται από 
το Υπουργείο Υγείας και Πρόνοιας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 2002 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΘΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




